OpenLLM-France/wikimedia huggingface dataset:
# Consell executiu de Còrsega

El Consell executiu de Còrsega és l'òrgan executiu de la Col·lectivitat Territorial de Còrsega. És un veritable govern regional que assegura la coherència i estabilitat necessària en la gestió dels afers de la CTC.
És composta pel president i de vuit consellers, elegit per un període de sis anys per l'Assemblea de Còrsega d'entre els seus membres, i dirigeis l'acció de la Col·lectivitat Territorial de Còrsega, principalment en les competències de desenvolupament econòmic i social, acció educativa i cultural i defensa de l'espai natural. Pot ser revocat per una moció de censura de l'Assemblea de Còrsega.

## El president du Consell executiu

El president del Consell executiu exerceix el poder executiu de la Col·lectivitat Territorial de Còrsega, que a les altres regions és detingut pel president del Consell Territorial. És el representant de la Col·lectivitat Territorial de Còrsega en tots els seus actes civils i jurídics. Prepara i executa les deliberacions de l'Assemblea de Còrsega. Ordena les despeses i és el cap de serveis de la Col·lectivitat i gerent del seu patrimoni, exercint-hi poders de policia.

## Els presidents des de 1992

* Des d'abril de 2004 : Ange Santini
* 1992-2004 : Jean Baggioni

## Composició

El Consell executiu de Còrsega és compost de nou membres :
* Ange Santini, president del Consell executiu
* Jean-Claude Bonaccorsi, president de l'Oficina de Desenvolupament Agrícola i Rural de Còrsega (ODARC)
* Antoine Giorgi, president de l'Agència del Turisme de Còrsega, amb competències en turisme, aparell educatiu, ensenyament superior, recerca, llengua i cultura corses.
* Stéphanie Grimaldi, president de l'Oficina d'Equipament Hidràulic de Còrsega, amb competències també en urbanisme i muntanyes
* Simone Guerrini, gestió de les competències audiovisuals, culturals i patrimoni
* Jean-Pierre Leccia, les competències d'ensenyament secundari i formació professional.
* Jérôme Polverini, president de l'Oficina del Medi Ambient de Còrsega, amb competències en medi ambient, eliminació de residus, prevenció d'incendis, habitatge social i afers europeus.
* Antoine Sindali, president de l'Oficina dels Transports de Còrsega, amb competències sobre transports marítims i aeris, ports, aeroports, ferrocarrils i carreteres.
* Marie-Ange Susini, les competències en esports, joventut i sanitat

## Enllaços externs

* Web de la Col·lectivitat Territorial de Còrsega
# Portada/article setembre 30
## Vincent van Gogh

Vincent Willem van Gogh (Zundert, 30 de març de 1853 – Auvers-sur-Oise, 29 de juliol de 1890) fou un pintor postimpressionista neerlandès, autor d'uns 900 quadres (27 d'ells autoretrats) i uns 1.600 dibuixos. A més, va deixar 800 cartes, 650 d'elles adreçades al seu germà petit, Theo van Gogh. La figura central, a la vida de Van Gogh, fou aquest seu germà, que contínuament i desinteressadament li va donar suport financer. La gran amistat que tota la vida els va unir es troba documentada en les nombroses cartes que es van intercanviar a partir de l'agost de 1872. Van Gogh fou un pioner de l'expressionisme.
# Coll de la Pradella

El Coll de la Pradella és una collada situada a 1.959,1 m alt en el límit dels termes comunals de Bolquera i de Font-romeu, Odelló i Vià, tots dos de la comarca de l'Alta Cerdanya, a la Catalunya del Nord. És a l'extrem nord-oest del terme de Bolquera, a prop a migdia de l'Estany de la Pradella, damunt del termenal amb Font-romeu, Odelló i Vià i molt a prop del termenal amb Angostrina i Vilanova de les Escaldes.

## Referències

* ↑ El Coll de la Pradella en els ortofotomapes de l'IGN
# Planet Telex

"Planet Telex" és el primer senzill de l'àlbum The Bends, segon disc d'estudi de la banda britànica Radiohead. Fou publicat l'any 1995 com a doble cara-A junt amb "High and Dry" però amb molta menys repercussió. El títol original era "Planet Xerox" però el van canviar per evitar problemes legals amb la marca Xerox.
La banda va explicar que van gravar la cançó una nit quan tornaven a l'estudi després d'haver ingerit gran quantitat d'alcohol, de fet, Yorke va compondre la lletre mentre estava estirat i mig borratxo. És una de les cançons del grup més remesclades i el seu so més atmosfèric és un indici del futur so de Radiohead que es pot comprovar en els treballs OK Computer i Kid A.

## Llista de cançons
### CD1

* "High and Dry" – 4:17
* "Planet Telex" – 4:18
* "Maquiladora" – 3:27
* "Planet Telex" (Hexidecimal Mix) – 6:44

### CD2

* "Planet Telex" – 4:18
* "High and Dry" – 4:17
* "Killer Cars" – 3:02
* "Planet Telex" (L.F.O. JD Mix) – 4:40

## Referències

* ↑ «Planet Telex Songfacts» (en anglès). songfacts.com. [Consulta: 20 novembre 2011].
# Cos Nacional de Policia

El Cos Nacional de Policia d'Espanya és un institut armat de naturalesa civil que depèn del Ministeri de l'Interior. En aquest cos, a diferència de la Guàrdia Civil, sí que estan permesos els sindicats. Entre els sindicats hi ha, per ordre de representació al Consell de la Policia, els següents: Sindicat Unificat de Policia (SUP), Confederació Espanyola de Policia (CEP), Unió Federal de Policia (UFP), Sindicat Professional de Policia (SPP) i Sindicat de Comissaris de Policia (SCP).
El Cos Nacional de Policia està format per al voltant de 55.000 persones, amb intenció d'augmentar en nombre a causa del gran nombre de places de les promocions convocades en els últims anys. Les competències del Cos Nacional de Policia varien segons les comunitats autònomes, tot i que en diferents comunitats cossos hi ha específics, com ara els Mossos d'Esquadra a Catalunya, l'Ertzaintza al País Basc, la Policia Canària a les Illes Canàries i la Policia Foral a Navarra. Al costat del Ministeri de l'Interior d'Espanya, gestiona els vuit centres d'internament d'estrangers de l'Estat espanyol.

## Història

Va néixer de la necessitat de dotar les ciutats espanyoles d'una estructura de seguretat moderna. Per aquest motiu Ferran VII va dictar el 1824 una Reial Cèdula segons la qual es creava la Policia General del Regne. A pesar de la llarga història ininterrompuda de servei públic de la Policia Espanyola, el Cos Nacional de Policia, amb la seva estructura i denominació actual, té el seu origen directe en la Constitució de 1978, que li consagra dues missions bàsiques: "protegir el lliure exercici dels drets i llibertats i garantir la seguretat ciutadana".
A partir d'aquest mandat Constitucional, el 13 de març de 1986 es va promulgar la Llei Orgànica de Forces i Cossos de Seguretat, que unificava el Cos de Policia Nacional i Cos Superior de Policia en l'actual Cos Nacional de Policia. Eren dos cossos de naturalesa molt distinta, perquè el cos superior es dedicava a la investigació, enfront de l'altre cos, que era fonamentalment un cos policial d'ordre públic. Així doncs, al Cos Nacional de Policia es van integrar els funcionaris dels Cossos Superior de Policia i de Policia Nacional, que van quedar extints.

## Escales i graus

Hi ha diverses escales, cada una amb uns requisits d'acces i dins cada escala diversos graus:
* Escala bàsica
** Policia
** Oficial
* Escala de subinspecció
** Sotsinspector
* Escala executiva
** Inspector
** Inspector cap
* Escala superior
** Comissari
** Comissari Principal

## Referències

* ↑ «Centros de internamiento de inmigrantes en España, pasaje a la desesperación Texto completo en: http://actualidad.rt.com/sociedad/view/101203-centros-internamiento-espa%C3%B1a-denuncias-maltrato». RT, 27-07-2013 [Consulta: 14 desembre 2013].

## Vegeu també

* Grups Operatius Especials de Seguretat
* Grup Especial d'Operacions
* Guàrdia d'Assalt
* Unitat d'Assumptes Interns
* Carrabiners

## Enllaços externs

* Cos Nacional de Policia - Lloc web oficial
# Portada/article juliol 7

El lloc del jaciment correspon al d'un assentament que, tenint en compte els estils dels atuells i pintures murals trobats a les excavacions, s'ha descobert que es remunta a la civilització minoica. El jaciment pren el seu nom del poble grec que es troba en un turó pròxim, mentre que el nom original de l'assentament es desconeix. Les descobertes durant les excavacions, començades l'any 1967 per Spyridon Marinatos, han arribat a formar la conclusió que les pintures murals dels seus edificis reflectien la vida real de la població.

## Akrotiri

Akrotiri és un jaciment arqueològic de l'edat del bronze minoica a l'illa grega de Thera (actualment illa de Santorí), part d'un conjunt de petites illes a 100 km de Creta que formen les Cíclades.
El lloc del jaciment correspon al d'un assentament que, tenint en compte els estils dels atuells i pintures murals trobats a les excavacions, s'ha descobert que es remunta a la civilització minoica. El jaciment pren el seu nom del poble grec que es troba en un turó pròxim, mentre que el nom original de l'assentament es desconeix. Les descobertes durant les excavacions, començades l'any 1967 per Spyridon Marinatos, han arribat a formar la conclusió que les pintures murals dels seus edificis reflectien la vida real de la població.
L'excel·lent estat de conservació del lloc —similar al de les ruïnes romanes de Pompeia— es deu al fet que va ser cobert per una erupció volcànica (l'erupció minoica) de la meitat del segon mil·lenni aC.
# Projecció cilíndrica estereogràfica

La projecció cilíndrica estereogràfica és una projecció cartogràfica cilíndrica que no és conforme (distorsiona les formes i els angles) i no és equivalent (distorsiona les àrees relatives).
Aquesta projecció es construeix projectant sobre el pla cada punt de l'esfera des del punt equatorial al meridià antípoda.
L'escala és constant al llarg de l'Equador però la distorsió creix cap a les zones polars.
En aquesta projecció tots els meridians i paral·lels apareixen representats rectes, els meridians apareixen separats amb una distància constant, els paral·lels apareixen separats per distàncies creixents allunyant-se de l'Equador.
Suposant una escala a l'Equador escala i un meridià central de longitud long0, aquestes són les equacions per a un mapa d'aspecte equatorial per a obtenir les coordenades cartesianes x, y en el pla per al lloc amb longitud long i latitud lat:
# Prostaglandina F2α

La prostaglandina PGF$_{2α}$ o prostaglandina F2 alfa és una prostaglandina (àcid gras insaturat de vint carbonis) formada a partir de prostaglandina PGH₂ o PGE₂. La sintètica es ven comercialment amb el nom de dinoprost i s'usa per a estimular la contracció del múscul llis bronquial o, al part o avortament provocats artificialment, per a estimular les contraccions uterines.

## Referències

* ↑ Diccionari enciclopèdic il·lustrat de medicina Dorland. Editorial Elsevier España, 2005, ISBN 8481747904 (castellà)
# Cormac McCarthy

Cormac McCarthy (Providence, 20 de juliol de 1933 - Santa Fe, 13 de juny de 2023) fou un escriptor nord-americà guanyador del Premi Pulitzer.
El crític literari Harold Bloom l'havia nomenat com un dels quatre millors novel·listes del seu temps, junt amb Thomas Pynchon, Don DeLillo i Philip Roth. Se'l compara freqüentment amb William Faulkner i, a vegades, amb Herman Melville. Tanmateix, per la importància del viatge i del riu en la seva obra també se'l podria relacionar amb Mark Twain, i per la causticitat i precisió de la prosa amb Jim Thompson.

## Biografia

El seu pare era advocat i ell era el tercer dels sis germans. Va cursar estudis superiors a la Universitat de Tennessee, tot i que no va arribar a graduar-se. Va servir quatre anys a la Força Aèria. Es va casar tres vegades i va tenir dos fills. Vivia al Nord de Santa Fe, Nou Mèxic. Molt tancat en ell mateix, rarament concedia entrevistes.

## Obra
### Novel·les

* The Orchard Keeper (1965)
* Outer Dark (1968)
* Child of God (1974)
* The Gardener's Son (1976)
* Suttree (1979)
* Blood Meridian, Or the Evening Redness in the West (1985)
* All the Pretty Horses (Tots aquells cavalls, 1992) Primer volum de la Trilogia de la frontera. Guanyador del National Book Award
* The Crossing (A la frontera, 1994) Segon volum de la Trilogia de la frontera
* Cities of the Plain (Ciutats a la plana, 1998) Tercer volum de la Trilogia de la frontera
* No Country for Old Men (No és país per a vells, 2005)
* The Road (La carretera, 2006) Guanyador del Premi Pulitzer de ficció el 2007
* The Passenger (El passatger, 2022) ISNB 978-0-307-26899-0
* Stella Maris (2022) ISNB 978-0-307-26900-3

### Obres de teatre

* The Stonemason (Escrita la dècada de 1970 i publicada per primer cop el 1995)
* The Sunset Limited (2006)

### Adaptacions al cinema

* All the Pretty Horses, fou portada al cinema i dirigida per Billy Bob Thornton l'any 2000, i fou protagonitzada per Matt Damon i Penélope Cruz.
* No Country for Old Men, fou portada al cinema per Joel i Ethan Coen l'any 2007, protagonitzada per Josh Brolin, Tommy Lee Jones, Javier Bardem i Woody Harrelson.

### Guions

* The Counselor, dirigida per Ridley Scott l'any 2013, i protagonitzada per Michael Fassbender, Penélope Cruz, Cameron Diaz, Javier Bardem i Brad Pitt.

## Referències

* ↑ Hage, Erik. Cormac McCarthy: A Literary Companion (en anglès). McFarland, 2010, p. 84. ISBN 0786455594.

## Enllaços externs

* The Cormac McCarthy Society Arxivat 2009-07-17 a Wayback Machine.
# Coryphaenoides ariommus

Coryphaenoides ariommus és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 46 cm de llargària total.

## Hàbitat

És un peix d'aigües profundes que viu entre 768-1860 m de fondària.

## Distribució geogràfica

Es troba des del nord del Perú fins al sud de Xile. També és present al Pacífic oriental central.

## Referències

* ↑ uBio (anglès)
* ↑ Gunnerus J. E. 1765. Efterretning om Berglaxen, en rar Norsk fisk, som kunde kaldes: Coryphaenoides rupestris. Det Trondhiemske Selskabs Skrifter v. 3. 50-58.
* ↑ BioLib (anglès)
* 1 2 3 FishBase (anglès)
* ↑ Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* ↑ Iwamoto, T. i W. Schneider, 1995. Macrouridae. Granaderos. p. 1246-1265. A W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guía FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma, Itàlia.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T. i Y.I. Sazonov, 1988. A review of the southeastern Pacific Coryphaenoides (Sensu Lato) (Pisces, Gadiformes, Macrouridae). Proc. Calif. Acad. Sci. 45(3):35-82.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Puig Gros (Argençola)

El Puig Gros és una muntanya de 765 metres que es troba al municipi d'Argençola, a la comarca catalana de l'Anoia.

## Referències

* ↑ «puig Gros». Gran Enciclopèdia Catalana. [Consulta: 28 gener 2024].
* ↑ Puigjaner, Josep-Maria. Nomenclàtor oficial de toponímia major de Catalunya. Institut d'Estudis Catalans, 2003, p. 188. ISBN 978-84-393-6189-3.
# Comarca de Sarria

La comarca de Sarria és una comarca de Galícia situada al centre de la província de Lugo. Limita amb la comarca de Lugo al nord, amb la Terra de Lemos i la comarca de Quiroga al sud, amb Os Ancares a l'est, i amb la comarca de Chantada a l'oest. En formen part els municipis de: O Incio, Láncara, Paradela, O Páramo, Samos, Sarria i Triacastela.
# Publici (tribú)

Publici (en llatí Publicius) va ser tribú de la plebs en data desconeguda. Formava part de la gens Publícia.
Va presentar una llei que establia que determinades ofrenes a la Saturnàlia havien de ser fetes únicament als patrons pels clients que tinguessin les adequades circumstàncies, per evitar així l'obligació pels clients de fer les ofrenes forçosament que s'havia anat imposant en lloc de ser voluntàries com al començament.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Medina de Pomar

Medina de Pomar és un municipi de la província de Burgos, a la comunitat autònoma de Castella i Lleó.

## Agermanaments

* Pèira Horada

## Demografia

Evolució demogràfica :
| 1842 | 1857 | 1860 | 1877 | 1887 | 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 |
| 720 | 2154 | 2035 | 2218 | 2324 | 2359 | 2284 | 2059 | 2097 | 2820 | 3072 | 3100 | 2878 | 3168 | 5188 | 5584 | 4870 |

## Situació administrativa

És format per 18 Entitats locals menors:
| Angosto Bóveda de la Ribera Bustillo de Villarcayo La Cerca | Criales Miñón Momediano Návagos | Oteo Paresotas Perex Rosío Salinas de Rosío | Santurde Torres de Medina Villamezán Villamor Villatomil |
# Tempesta del 4 d'octubre de 2007 a Mallorca

La tempesta del 4 d'octubre de 2007 a Mallorca fou una tempesta molt violenta que assolà el ponent i el nord de l'illa de Mallorca el 4 d'octubre de 2007. Provocà nombrosos danys materials, vint ferits i un mort. Els danys materials ascendiren a 43 milions d'euros a causa d'unes 11.000 reclamacions. El mort fou un vigilant de les obres de l'hospital de Son Espases al qual li caigué la caseta de seguretat a sobre. Més de 8.500 habitatges romangueren sense electricitat.
Fou només mitja hora de vents i pluja huracanada que es produí a les 17.40 h de l'horabaixa. Els vents arribaren als 109 km/h i es comptabilitzaren 900 llamps. El temporal va travessar l'illa entrant per Calvià i sortint per Pollença. Malgrat que els danys foren més importants a Palma, també se'n produïren a Binissalem, Costitx, Santa Maria del Camí, Lloseta, Santa Margalida, Inca, Sencelles, Mancor de la Vall, la Pobla i Can Picafort.
Tècnicament aquest fenomen s'anomena sistema convectiu mesoescalar i consisteix en una forta pertorbació que ocupa centenars de quilòmetres. En concret, aquest venia d'Alacant i Eivissa i duia associats vents molt forts i diversos caps de fibló. Aquest tipus de tempestes només es poden preveure amb dues hores d'antelació.
Fou el pitjor temporal en termes econòmics de les Illes, superant el dels dies 10 i 11 de novembre de 2001, que provocà quatre morts i devers un milió d'arbres arrancats. Onze anys més tard, l'aiguat del 9 d'octubre de 2018 causà major nombre de morts (tretze), en aquest cas per inundacions.

## Referències

* ↑ «Los bomberos continúan reparando los daños causados por el vendaval en Mallorca». El País, 04-10-2007 [Consulta: 14 juliol 2020].
* 1 2 «"El peor temporal fue el de noviembre de 2001"». Diario de Mallorca, 30-11-2011 [Consulta: 14 juliol 2020].
* ↑ «Tormenta devastadora». Diario de Mallorca, 05-10-2007 [Consulta: 14 juliol 2020].
* ↑ «Més de 8.500 cases de Mallorca es queden sense subministrament elèctric a causa d'un tornado». El Periódico, 04-10-2007 [Consulta: 14 juliol 2020].
* 1 2 «Una intensa tormenta inunda Mallorca». El Mundo, 05-10-2007 [Consulta: 14 juliol 2020].
* ↑ «Temporales de otoño». Diario de Mallorca, 04-10-2014 [Consulta: 14 juliol 2020].
* ↑ «Tornados como el de 2007 solo pueden ser previstos con dos horas de antelación». Última Hora, 04-10-2014 [Consulta: 14 juliol 2020].
* ↑ «Los trece nombres de la riada de Sant Llorenç» (en castellà). Última Hora, 14-10-2018 [Consulta: 14 juliol 2020].

## Enllaços externs

* «Tormenta Severa en Mallorca 04/10/07», al bloc Tiemposevero.es (castellà)
* «Gran tempesta amb tornado a Palma de Mallorca (04-10-2007)», al Bloc del Temps (català)
# Jaume Collell (desambiguació)

Jaume Collell és el nom dels següents personatges:
* Jaume Collell i Bancells (1846-1932), eclesiàstic, periodista, poeta i escriptor català.
* Jaume Collell i Surinyach (1956), periodista, actor i compositor català.
# Carlo Oriani

Carlo Oriani (Cinisello Balsamo, 5 de novembre de 1888 - Caserta, 3 de desembre de 1917) va ser un ciclista italià, anomenat El Pucia, que fou professional entre 1908 i 1915.
Va destacar només en competicions italianes, assolint com a major èxit el triomf en la classificació general del Giro d'Itàlia de 1913. Anteriorment, havia estat 5è el 1909 i 11è el 1911. Entre el seu palmarès també destaca la victòria en la Volta a Llombardia de 1912.
Allistat amb els bersaglieri ciclistes durant la Primera Guerra Mundial, va emmalaltir de pneumònia en crear nedant el Tagliamento durant la retirada de Caporetto intentant salvar la vida a un company de milícia. Morí poc després, als 29 anys, a l'hospital de Caserta.

## Palmarès

* 1912
** 1r a la Volta a Llombardia
* 1913
** 1r al Giro d'Itàlia

### Resultats al Giro d'Itàlia

* 1909. 5è de la classificació general
* 1911. 11è de la classificació general
* 1913. 1r de la classificació general
* 1914. Abandona

## Referències

* ↑ Angelo De Lorenzi. «Vita e morte di Carlo Oriani, detto “El Pucia”, bersagliere ciclista». RCS, Gazzetta.it. Arxivat de l'original el 2015-05-18. [Consulta: 7 maig 2015].

## Enllaços externs

* Palmarès de Carlo Oriani Arxivat 2016-03-03 a Wayback Machine. (italià)
* Palmarès de Carlo Oriani
# Antoni Horrach Moyà

Antoni Horrach Moyà (Palma, 1972) fou el president de la Federació Hotelera de Mallorca des del juliol de 2007 fins al juliol del 2010.
És també director general i administrador únic de l'empresa familiar HM Hotels, vicepresident del Foment del Turisme de Mallorca i membre de l'Associació hotelera de Palma Nova-Magalluf, de l'Associació Hotelera de Palma i l'Agrupació de Cadenes Hoteleres.

## Referències

* ↑ Diario de Mallorca, 18-01-2009 Arxivat 2009-12-22 a Wayback Machine. (castellà)
* ↑ Diario de Mallorca, 06-07-2007 (castellà)
* ↑ Manso, M. «Marilén Pol se coloca al frente de los hoteleros de Mallorca por aclamación». Diario de Mallorca, 24-07-2010 [Consulta: 2 gener 2017].
* ↑ «Economía/Turismo.- Antoni Horrach, nombrado vicepresidente de la Confederación Española de Hoteles y Alojamientos - elEconomista.es». [Consulta: 12 octubre 2012]. (castellà)
# Símplex

En geometria, un símplex o n-símplex és l'anàleg en n dimensions d'un triangle. Més exactament, un símplex és l'envolupant convexa d'un conjunt de (n+1) punts independents afins en un espai euclidià de dimensió n o major, és a dir, el conjunt de punts tal que cap m -pla conté més que (m+1) d'ells.

## Vegeu també

* Polítop

## Referències

* ↑ Elte, E. L.. The Semiregular Polytopes of the Hyperspaces. Groningen: University of Groningen, 1912. Chapter IV, five dimensional semiregular polytope